У кінатэатры "Мір" 4 лістапада вядомы літоўскі рэжысёр-дакументаліст, уладальнік прэміі Еўрапейскай кінаакадэміі Андрус Стоніс прадставіць свой фільм "Жанчына і ляднік", які зняты ў гарах Цэнтральнай Азіі і выйшаў на экраны ў гэтым годзе. Таксама 4 лістапада, але ў кінатэатры "Піянер", мінскія гледачы ўбачаць сямейную меладраму "Разам назаўсёды" Ліны Лужытэ. Адна з апошніх работ рэжысёра - дакументальны фільм "Цацкі", які расказвае аб продажы мяккіх цацак у беларускім Жлобіне. Пра фільм "Разам назаўсёды" раскажа прадстаўнік літоўскага кінацэнтра Давіле Бутнарутэ.